
Musannif ka ta'aruf 
байға! Afazil Sayyed Naeemuddin Muradabadi rehmatullahi ta'ala alay ki 
Wiladat 21 Safar ko Moradabad me hui thi. Aapka khaandaan Mash had Iran 
se Hijrat karke Hindustan aaya tha. 


Sayyed Naeemuddin Muradabadi alayhirrehma ne 8 saal ki Umar me Qur'an e 
paak hifz kar liya. Aapke Walid e majid ne aapko Urdu aur Farsi language 
sikhayi aur aapne Dars e Nizami Shah Fadl Ahmed alayhirrehma ki zer-e- 
nigrani me mukammal kiya. 


Aapne Rasulallah # ke difa me Ilm e ghaib par jabardast kitaab likhi. Aap ek 
bahot jabardast Munazir bhi the aur Ahle Sunnat wal Jama'at ke ek azeem 
Mufti the. 


Aapne bahot saari conferences ki, takreer ki, munazaray kiye aur Dayanand 
Saraswati ki Shuddhi movement jaise fitne ko khatm karne me aham kirdaar 
адаа” kiya. Jama'at Raza e Mustafa ke under me aapne 4000 Musalman ko 
murtad hone se bachaya. Aap All India Sunni Conference ke Naazim e Aala' 
bhi the. 


Aapne 14 kitaab'e likhi hai aur beshumar makalat likhe hai. Aapki sabse 
mashur” kitaab Tafsir Khazain-ul-Irfaan hai jo Qur'an e paak ki tafseer hai jo 
Kanz ul Imaan ke tarjume par mabni hai. 


Аар Aala Hazrat alayhirrehma ke khalifa bhi hai aur Ahle Sunnat wal Jama'at 
par har taraf se hamle ho rahe hai, aapne Ahle Sunnat wal Jama'at ka difa’ 
kiya. 


Aap apne aakhri waqt me ek kitaab likhte hue wafa'at paaye. Aapka wisaal 18 
Zilhijjah 1367 Hijri me Jamia Naeemia me hua. Aapke aakhri alfaaz the 
“LAA ILAAHA ILLALAHU MUHAMMADUN RASULALLAH" 


Kitab ul Aqaid 


Mohabbet e Rasul Publication 
Mohabbet e Rasul tanzeem ek deeni tanzeem aur tehreek hai. Humaara 
maqsad Allah aur uske Rasul € ki raza hai. Ye tanzeem 2019 me social media 
ke ek page se shuru hui thi aur aaj Allah paak ke fazl se kayi jagah Mohabbet 
e Rasul deeni fariza anjaam de rahi hai. Fir chahe wo Whatsapp par alag alag 
mauzu par deeni groups ho, Islami behno ko muft me tajweed sikhana ho, 
Auliya Allah ka Urs manana ho, deeni kitaab'e publish karna ho. Hum kisi 
tarah ka koi chanda nahi lete, jitna ban paata hai Allah ke fazl se khud hi saara 
intezaam karte hai. Ye tanzeem Maslak e Aala' Hazrat par chalne waali 
tanzeem hai aur badmazhab'o se kisi tarah ka koi mel-milaap nahi karti. 


Aap log agar humaare saath jud kar humaara saath dena chahte hai to hume 
contact kar sakte hai, koi mashwara dena chahte hai ya koi feedback dena 
chahte hai tab bhi aap hume contact kar sakte hai. 


(М): 4(91)9825786700(Whatsapp Number) 


Agar is kitaab me kisi tarah ki koi galti ho to jarur humse raabta karke hume 
bataye. Ye kitaab filhal ke liye social media par upload kar di jaayegi aur hum 
aapse iski koi ujrat nahi maangte siwaye iske ke is kitaab ko aap kam se kam 
10 logo ke saath share kare aur sawab e darayn haasil kare. 


Ye kitaab hum Sayyeduna Khwaja Moinuddin Chisty Sanjary alayhirrehma 
aur Amirul Mo'mineen Sayyeduna Maula Ali radiallahu ta'ala anhu ki 
bargaah me hadiya pesh karte hai. 

Duniya ka Maalik 

Duniya ki har cheez adalati badalti rehti hai aur kabhi na kabhi fana 
ho jayegi. Kisi na kisi waqt mein wo paida hoti hai to zatoor ussko 
paida karne wala aur usko fanaa' karne wala bhi hai. Us paak zaat ka 
naam Allah hai. Woh hamesha se hai aur hamesha rahega. Wohi hai 
jisne tamam jahan ko banaya hai. Aasman, zameen, chaand, taare, 
insaan, janwat, aut jo bhi cheezein hai, sab usne hi paida ki hain. 
Wohi paalta hai. Sab uske mohtaj hai. Rozi dena, zinda rakhna, aur 
marna usi ke kabze mein hai. Wohi sabka Malik hai. Jo chahe woh 
kate. Wohi sabse kamal aut khoobi ka malik hai, aur hat aib aut 
khami aur burai se paak hai. Wohi jo zahir aut chhupi cheezon ko 
jaanta hai, kuch bhi uske ilm se bahar nahi hai. Jaise ki uski zaat 
hamesha se hai, waise hi uski sab sifatein(khoobian) bhi hamesha se 
hain. Duniya ki har cheez usi ne paida ki hai. Hum sab uske bande 
hai. Wo hum par, hamare maan baap se bhi zyada mehetban reham 
farmanewala gunah mu'aaf karne wala hai. Tauba qubool karne 
wala hai. 

Uski pakad bahot mazboot hai, uske chhore bina koi chhut 
nahi sakta. Izzat aur Zillat dono usi ke kabze mein hai, jise chahe 


izzat de, jise chahe zaleel kare. Jise chahe ameer kare, jise chahe 
faqeer kare. Wo jo kuch bhi kare usme hikmat aur insaaf hai. 


Muslaman’o ko jannat ataa karega, Kafiron ko dozakh mein 
azaab dega. Uska har kaam hikmat aur insaaf mein hai chahe logo 
ki samajh mein aaye ya na aaye. Wahi uska mustahiq hai ke uski 
ibadat ki jaye, Allah ke alaawa koi aur Ibadat ke laayak nahi. 

Allah azzawajal hi Hayy hai, Qadeer, Baseer, Mutakallim, 
Mureed hai. Na toh uska koi baap hai, na beta, na uski koi biwi ya 
rishtedaar hai. Wahi sabse be-niyaaz hai. 

HAYY: Zinda, ke na soye na use neend aaye. 

QADEER: Qudratwaala, jo chahe wo kare 

ЅАМЕЕ: Sunnewaala 

BASEER: Dekhnewala 

MUTAKALLIM: Kalaam(baat) karne waala 

ALEEM: Jaanne waala 

MUREED: Irada karnewala 


Nazm 
Sabko paida karne waala, Mera Maula mera Maula, 
Sabse afzal, sabse Aala’, Mera Maula mera Maula 
Jag ka Malik, Sab ka Malik, Wahi baaki, baaki Haalik 
Sachcha Malik, Sachcha Aaqa, Mera Maula mera Maula 
Sab ko wahi de hai, Rozi, ne'mat, uski daulat uski Raazik, 
Daata, Palanhaata, Mera Maula Mera Maula, 
Ham sab uske aajiz band, Wohi paale wohi maare 
Khubrwala, Sabse niyara Mera Маша Mera Maula. 
Awwal akhir gaayib hazir, Uske raushan us par zaahit 
Alim, Daana, Waaqif, Kul ka Mera Маша Mera Maula, 
Izzatwala, Hikmatwala, Ne'matwala 
Mera Pyaara Mera Aqa Mera Maula Mera Maula. 
Ta'at sajda uska haq hai, Usko poojo wohi Rab hai, 
Allah Allah Allah Allah, Mera Maula Mera Maula. 

Duniya ke mutall'ik sawal jawab 
Sawal: Kya duniya hamesha se hai? 
Jawab: Ji nahi. 


Sawal: Kya duniya hamesha rahegi? 

Jawab: Nahi. Kyunki yahan ki har cheez ke liye ek umr hai. 
Pehle woh paida hoti hai aut jab tak uski umr khatam nahi hoti, tab 
tak woh baki rehti hai, phir khatm ho jaati hai. 


Sawal: Dunia ki cheezein paida karne aur fana karne wala kaun 
hai? 


Jawab: Allah Ta'ala. 


Sawal: Woh kab paida hua aur kab tak rahega? 


Jawab: Woh na to paida hua hai aur na hi fanah hoga. Paida wo 
cheez hoti hai jo pehle maujud nahi hoti. Allah hamesha maujud hai 
aut hamesha rahega. Sab wahi paida karta hai use koi paida nahi 
karta. Us ko koi fana nahi kar sakta. 


Sawal: Kya woh akela hai jisne duniya banayi hai ya koi aut bhi 
uska sharik hai? 

Jawab: Koi uska shateek nahi hai. Sab uske bande hai aur wohi 
sabko paida karta hai. Woh akela hai jisne duniya ko paida kiya. Yeh 
uski qudrat hai, koi bhi uske huqm ke bina kuch nahi kar sakta. 


Nabuwwat 
Allah Ta'ala ne insanon ki hidayat aur rehnumai ke liye jin paak 
bando ko apna hukm pahunchaane ke liye bheja use Nabi kehte 

hain. Ambiya (Nabiyon) woh Bashar (insan) hain jo Allah Ta'ala ki 
taraf se wahyi lekat aate hain. Wahyi kabhi farishtey lekar aate hai 
kabhi bina waastey ke aati hai. Ambiya gunaho se paak hote hai. 
Unki adat'e, amal bade paakiza hote hai. Unka naam, nasab, jism, 
zabaan, amal, harqat, boli sab paak hoti hai. Unhein Allah Ta'ala ne 
poora ilm diya hai. Duniya ka sabse bada alim unki aql ke kardowe 
darje tak bhi nahi pahoch sakta. Unke din raat Allah azzawajal ki 
bandagi aur ibadat me mashgul rehte hai. Ambiya Allah azzawajal 
ka huqm Ummat ko pahochaate rehte hai. 

Nabuwat bahot hi bada martaba hai. Koi shaqs Ibadat wagerah 
se haasil nahi kar sakta. Chahe wo zindagi bhar roza rakhe, raat 
bhar Sajda kare, saara maal-o-daulat Allah azzawajal ki raah me 
sadqa kare, khud bhi wo deen par apne aap ko fida kar de lekin wo 
Nabi nahi ban sakta. Nabuwwat Allah azzawajal ka fazl hai jise 
chahe ataa' kare. 

Nabi ki farmabardati aut ita'at aur itteba farz hai. Ambiya 
(Nabiyon) sab makhlooq se afzal hain. Unki ta'zeem aur adab farz 
hai aur unki zara si tauheen ya unko jhutlana kufr hai. Insaan jab tak 
in tamam Ambiya ko maan nahin leta tab tak momin nahi ban 
sakta. 

In Ambiya mein se jo nayi Shari'at lekar aaye, unhein Rasool 
kehte hain. Sab Nabi apni qabr me zinda hote hai, jo jaise dunya 
mein the waise hi zinda hain. Ek pal ke liye maut aayi aut fir dobara 


zinda ho gaye. Is Duniya ke sabse pehle insaan aut sabse pehle 
Nabi Adam Alayhissalam hai jinhe Allah Ta'ala ne apni kamil 
qudrat ke zariye bina maa-baap ke paida kiya, apna Khalifa banaya 
aur ilme Asma (names' knowledge) ataa’ kiya. Farishto ko опко 
sajda karne ka hukam diya. Aadam Alayhissalam ki wajah se hi 

Insan'o ki nasl chali. Sab Insan аар hi ki aulaad hai. Hazrat Adam 
alayhissalam se lekar Huzoor Saiyadul Alam Huzur € tak Allah 
azzawajal ne bahot saare Ambiya bheje. 


Quran-e-Pak me kuch Ambiya e qiraam ke mubarak naam is 
tarah se milta hai 
Hazrat Adam alayhissalam 
Hazrat Nuh Alayhissalam 
Hazrat Ibrahim Alayhissalam 
Hazrat Yusuf Alayhissalam 
Hazrat Isma'il Alayhissalam 
Hazrat Is'haq Alayhissalam 
Hazrat Yaqub Alayhissalam 
Hazrat Musa Alayhissalam 
Hazrat Harun Alayhissalam 
Hazrat Shoaib Alayhissalam 
Hazrat Lut Alayhissalam 
Hazrat Hud Alayhissalam 
Hazrat Dawood Alayhissalam 
Hazrat Suleman Alayhissalam 
Hazrat Ayyub Alayhissalam 
Hazrat Zakariya Alayhissalam 
Hazrat Yahya Alayhissalam 
Hazrat Isa Alayhissalam 
Hazrat Ilyas Alayhissalam 
Hazrat Yunus Alayhissalam 
Hazrat Idrees Alayhissalam 
Hazrat ZulKifl Alayhissalam 
Hazrat Saleh Alayhissalam 

Hazrat Saiyadul Mursaleen Khaatamun Nabiyeen 
Muhammadur Rasoolullah Sallallahu Alayhe wassalam. 


Ambiya ke martabe 

Ambiya ke martabe mein farq hai. Kuch ke martabaat kuch se 
unche hai. Sabse bada martaba humaare Алда о Маша Saiyadul 
Ambiya Muhammad Mustafa € ka hai. Huzoor # Khatam-un- 
nabiyyin hain. Allah taala ne Nubuvat ko Huzoor € par khatm kar 
diya. Huzoor ke zamane me ya Huzoor € ke baad ab kisi ko 
Nabuwwat nahi mil sakti. Jo shaqs Huzur € ke baad kisi ko 
Nabuwwat milna jaayiz samjhe wo kaafir hai. Tamam Ambiya ko јо 


kamaal alag alag mile, wo saare kamalaat Allah azzawajal ne Huzur 
$$ ki хаа me јата” kar diye aur Huzur € ki khusuiyat bahot hi 
zyada hai. Huzur £ Allah azzawajal ke mehbub hai. Allah tak 


pahochne ka raasta Ambiya e qiraam se hokar hi milta hai алғ Insan 
ki naja'at ka dar-o-madar Rasulallah # ki farma-bardaari par hai. 


Ambiya ke mutall'ik sawal jawab 
Sawal: Kya Jinn aut Farishtey bhi Nabi hote hai? 
Jawab: Nahi. Nabi sirf Insan'o me se hote hai aur usme bhi sirf 
Mard hi hote hai, koi aurat Nabi nahi. 


Sawal: Kya ghair е Nabi Ке paas bhi Wahi аай hai? 

Jawab: Wahi ghair e Nabi ke paas nahi aati. Jo is baat ko maane 
ke ghair e Nabi ke paas Wahi аай hai wo Kaafir hai. 

Sawal: Kya Nabi ke alawa koi aur bhi Masum hota hai? 

Jawab: Haa. Farishtey bhi Masum hote hai. Iske alaawa aur koi 
nahi. 

Sawal: Masum kise kehte hai? 
Jawab: Jo Allah azzawajal ki hifazat me ho aur is wajah se 
gunah karna naa-mumkin ho use Masum kehte hai. 


Sawal: Kya Imam aur Wali bhi Maasoom hote hain? 

Jawab: Ambiya aur Farishtay ke alawa koi bhi maasoom nahi 
hota, aur auliya Allah ko Allah Ta'ala apne karam se gunaahon se 
bachata hai, lekin maasoom sirf Ambia aur Farishtay hi hote hain. 


Sawal: Ilm-e-Asma kise kehte hain? 
Jawab: Allah Ta'ala ne jo Aadam alayhissalam ko har cheez ka 
ilm aur uske naam'o ka ilm diya, use "Ilm-e-Asma" kehte hain. 


Sawal: Farishtay ne Hazrat Adam alayhissalam ko konsa sajda 
kiya tha? 

Jawab: Yeh ta'zimi sajda tha jo Allah ke hukm ke mutabiq tha 
aur pehli shari'at mein yeh sajda jaayiz hua karta tha. Ibadat ke liye 
sajda ye pichli Ummat me bhi jaayiz nahi tha aur is Ummat me bhi 
jaayiz nahi hai. Hamare zamanay mein sajda sirf Allah ke liye jaiz 
hai aur kisi aur ke liye nahi chahe Ta'zimi sajda ho ya Ibadat ke liye. 


Mo"jizaat 
Woh ajeeb-o-ghareeb kaam jo aam taur par naa-mumkin hote 
hain, jaise ki murde ko zinda kar dena, chaand ko do tukdon mein 
kar dena, ungliyon se paani ke jharne behna, aise kaam Nubuvat ka 


dawa karne waale ke liye mojiza kahlaye jaate hain. Mo"jizat Ambia 
ki taraf se khub zaahir hote rehte hai aur wo unki Nabuwwat ki 

daleel hai. Mo'jiza dekh kar Insan ka Dil Nabi ki sachchai ka 
Yaqeen kar leta hai. Jinke haath'o se qudrat ki aisi nishaniya zaahir 
hoti hai jinke muqable me saare log laa-chaar aur hairat me aajate 
hai, jarut wo Allah azzawajal ke bheje hue hai. Chahe ziddi 
dushman na maane magar dil to yaqeen kar hi leta hai aur jo 
Aqlmand hote hai wo Imaan le aate hai. 

Koi shaqs jhuthi Nabuwwat ka da'awa karke Mo'jiza hargiz 
nahi dikha sakta. Qudrat uska saath nahi deti. Humaare Aaqa o 
Maula Huzur € ke Mo'jizat bahot zyada hai. Usme se ek Мета! 
shareef hai jo bahot mashur Mo'jiza hai. Huzur € raat ke thode se 
hisse me Makka e Mo'azzama se bait ul muqaddas tashreef le gaye. 
Waha aapne Ambiya ki Imamat ki. 

Bait-ul-Muqaddas se aasman'o par tashreef le gaye. Allah ta'ala 
ke qurb ka wo martaba mila ke kabhi bhi koi Insan ya Farishta, 
Nabi ya Rasul ko nahi mila. Allah azzawajal ka jamal e paak khud ki 
aankho se dekha. Kalaam e Ilahi suna, Aasman aut Zameen sab 
mulk dekhe, Jannat ki sair ki, dozakh ka jaayeza liya, Makka е 
Mo'azzama se Bait-ul-Muqaddas tak raaste me jo Kafila mila, subhe 
me uski halat bayan kardi. 


Qur'an e paak ka bayan 
Qur'an majeed Allah azzawajal ka kalaam hai. Usne apne 
bando ki Rehnumai ke liye utari hai. Ismein sab chiz ka ilm hai aur 
yeh be-misl kitaab hai. Aisi kitaab koi aur nahi bana sakta. Chahe 


tamam duniya ke log jama' ho jaayein par aisi kitaab nahi banai ja 
sakti. 


Allah Ta'ala ne is kitaab ko apne pyare Nabi Huzoor 
Muhammad Mustafa € par utari, jaise ke isse pehle Torah Hazrat 

Musa Alayhissalam par, Zabur Hazrat Dawood Alayhissalam par, 
aut digar aut kitaabain dusre Nabiyon par utari gayi thi. 

Yeh sabhi kitaabein bar-haq hai. Hum is par imaan rakhte hain, 
lekin pehle zamane ke bure logon ne in kitaabon ko badal diya. Yeh 
asli nahi milti. Quran Sharif ke liye Allah Ta'ala iska khud nigehbaan 
hai, isliye yeh waisi hi hai aut hamesha waisi hi rahegi. Zamana 
milkar bhi isme ek hard ka faraq nahi kar sakta. 


Qur'an e paak ke mutall'ik sawal jawab 


Sawal: Duniya mein koi Aasmani kitaab bhi hai? 
Jawab: Aasmani kitaab se kya murad hai? 


Sawal: Allah ki kitaab? 
JawabL Haan,hai. 


Sawal: Konsi? 
Jawab: Quran Sharif. 


Sawal: Ismein kis chiz ka zikr hai? 
Jawab: Ismein har chiz ka ilm hai. 


Sawal: Aisi koi aur kitaab banani mumkin hai? 
Jawab: Nahin, mumkin nahi. 


Sawal: Ye kitaab kis liye aayi? 

Jawab: Ye kitaab bando ki rehnumaayi ke liye aayi jisse banda 


Allah azzawajal aur uske Rasul 8 ko jaane aut aap Æ ki itteba aur 


ita'at kare. 


Sawal: Allah Ta'ala ne ye kitaab kis par utaati? 
Jawab: Allah Ta'ala ne is kitaab ko apne pyate Nabi Huzoor 
Muhammad Mustafa € par utaari. 


Sawal: Ye kitaab kab naazil hui? 
Jawab: Aaj se takriban 1450 saal pehle. 


Sawal: Kya Qur'an e paak ke alaawa Allah azzawajal ki koi aut 
kitaab bhi utri hai? 
Jawab: Ji haa 


Sawal: Konsi Konsi? 
Jawab: Sab kitaab'o ke naam to maalum nahi lekin mashur 
kitaab'e hai “Taurat, Injeel, Zabur”. 


Sawal: Kya sahih Taurat, Sahih Injeel, Sahih Zabur аа) kal milte 
hai? 

Jawab: Ji nahi. 

Sawal: Kyu? 

Jawab: Isaiyo aur Yahudiyo ne in kitaab'o me apni marzi se 


zyada kam kuch ka kuch tabdeel kar diya hai 


Sawal: Kya Sahih Qur'an e paak milta hai? 

Jawab: Ji haa, Qur'an e paak har jagah sahi hi milega. 


Sawal: Wo kyu badla? 
Jawab: Qur'an e muqaddas nahi badal sakta. Isme ek harf ka 
bhi farq nahi aa sakta. 


Sawal: Kyu? 
Jawab: Isliye ke iska nigehbaan Allah azzawajal hai. 


Sawal: Qur'an e paak kaha milta hai? 

Jawab: Har shaher me, har gaanv me, har Musalman ke ghar 
me maujud hota hai aur Musalman ke bachche bachche ko yaad 
hai. 


Sawal: Aapne kaise jaana ke ye Allah azzawajal ki kitaab hai? 
Jawab: Jis tarah Allah ki banayi hui chize kisi aur se nahi 


sakti(Aasman, Zameen, Pahaad, Samandar) isi tarah Qur'an e paak 


jaisi kitaab kisi aur se nahi ban sakti. Isse humne jaana ke ye Allah 
azzawajal ki kitaab hai. Insan ki hoti to koi dusra bhi bana leta. 
(Yaad rahe Qur'an e paak Allah azzawajal ki makhluq nahi balke 
Allah azzawajal ka kalaam hai). 


Sawal: Kya Hinduon ke paas koi Khuda ki kitaab hai? 
Jawab: Ji nahi. 


Sawal: Ved kya hai? 
Jawab: Puranakal ke shayaron ki ek nazm. 

Farishtey 

Farishte Allah ke imandar aur mukarram(izzatwale) bande hote 
hain jo kabhi Allah azzawajal ki naa-fatmani nahi karte. Farishtye 
koi gunah nahi karte kyuki ye gunah'o se paak hote hai. Unka badan 
поогапі hota hai aut woh na kuch khate hain na peete hain. Har 
waqt Allah ki ibadat mein rehte hain. 

Allah Ta'ala ne unhe itni qudrat(taaqat) di hai ki jo banna 
chahe ban sakte hai(Jis form me chahe ban sakte hai). Sab farishtey 
ki duty alag alag hai. Kuch Jannat par, kuch Dozakh par, kuch 
logon ke aa'mal likhne par, kuch rozi pahunchane par, kuch baarish 
barsaane par, kuch maa ke pet me bachche ki shaql banane par, 
kuch Rooh kabz karne par, kuch Qabr mein sawaal karne par, kuch 


azaab par, kuch Rasoolullah € ke darbar mein Musalmanon ke liye 
Durood pahunchane par, kuch Ambiya e qiraam par Wahyi laane 


par mugarrar hai. 


Farishtey ko Allah Ta'ala ne bahut si qudrat se nawaza hai. 
Farishtey wo kaam kar sakte hain јо laakhon log milkar bhi nahi kar 
sakte. Inmein se char farishtey khas azmat waale hain. Hazrat 
Jibrael alayhissalam, Hazrat Israel alayhissalam, Hazrat Mikael 
alayhissalam, Hazrat Israfil alayhissalam. 


Farishtey ke mutall'ik sawal Jawab 
Sawal: Kya hum farishtey dekh sakte hai? 
Jawab: Hame to nahi dikhtey, lekin jise Allah chahe woh 
farishte dekhte hain. Ambiya unse mulaqat karte hain, unke saath 

baatein hoti hain. Kabr mein murday bhi farishton se mulagat karte 
hain, aur jise Allah chahe wo dekh sakta hai. 


Sawal: Har shakhs ke saath ek hi farishta zindagi bhar uske 
amal likh kar rakhhta hai ya kuch aur bhi hote hai? 

Jawab: Neki aur gunah likhne wale faishtey alag alag hote hain. 
Aur raat aur din ke alag hote hain. 


Sawal: Kul farishte kitne hai? 
Jawab: Bahut saare hain, unki taadaad humein nahi maloom. 


Taqdeer 
Duniya mein jo kuch bhi hota hai aur log jo kuch bhi karte 
hain(Neki aur Buraayi), woh sab Allah azzawajal ke ilm mein azali 
(hamesha) se hai. Jo bhi kuch duniya mein hota hai, woh Allah ke 
ilm me hai. 


Taqdeer ke mutall'ik sawal jawab 
Sawal: Куа taqdeer ke mutabik kaam karne ke liye Insan 
majboor hai? 
Jawab: Nahi! Bande ko Allah Ta'ala ne neki aut buraai karne ka 
ikhtiyaar diya hai. Woh apne ikhtiyaar se jo bhi karta hai, woh sab 
Allah ke yaha likha hota hai. 


Maut aur Kabr ka bayan 
Har Insan ki umar tayy hoti hai, aur woh badhne ya ghatne 
wali nahi hoti. Jab uski umar puti hoti hai, to Malak-ul-Maut, yani 
maut ke farishtey Hazrat Israel alayhissalam, uski jaan nikalte hai. 

Maut ke waqt Marne waale ki dahini baaju(right side) jahan tak 
nazar jaati hai waha tak Fatishtey nazar aate hai. Musalman ke paas 
rehmat ke farishte hote hain, aur kafir ke paas azaab ke. Musalman 
ki rooh ko farishte izzat ke saath le jaate hain. Kafir ki rooh ko 
azaab ke farishte tuchhakar(dard) ke saath le jaate hain. Roohon ke 
liye rehne waale muqaam tayy hote hai. Neko ki Rooh alag aut buro 
ki Rooh alag. Lekin woh kahi bhi ho, unka rishta unke Jism ke 
saath bana rehta hai. Unki takleef se rooh ko bhi takleef hoti hai. 
Kabr pat aane wale log unki awaazein sunte hain. Maut ke baad 
Rooh kisi doosre Jism mein paida nahi hoti. Yeh jaahilaana khayal 
hai ise punatjanam kaha jaata hai. 

Maut wohi hoti hai ki rooh Jism se alag ho jaati hai, magar alag 
ho kar bhi fana nahi hoti. Dafan ke baad Qabr murde ko dabaati 
hai. 

Jab dafn karne wale dafn karke laut aate hain (о murdo ko 
unke pair'o ki awaaz sunai deti hai. Uske baad do fatishte zameen 
chheerte chheerte aate hain. Unke chehre darawne, aankhen 
hari(green) kaali(black) hoti hai, ek Ка naam Munqar aur doosre ka 
naam Nakeer hota hai. Woh Murde ko uthaakar bithaate hain aut 
usse sawaal karte hain: 

(1) Tera Rab kaun hai? 

(2) Tera Deen kya hai? 

(3) Huzoor € ki aur ishaara karke poochhte hain, "Tu inke 
mutalliq kya kehta tha"? 

Musalman jawab deta hai, "Mera Rab Allah hai, mera Deen 


Islam hai, aut yeh Allah ke Rasool hain." 3e3l jl y al y! dil $33 5 Y 

Farishte kehte hain, "Hum jaante the ke tu hi yeh jawab dega!" 
Phir unki qabr roshan aut wasi(bahot badi) kardi jaati hai. Aasman 
se ek munaadi (nidha karnewala) pukarta hai, "Meray bande ne sach 
kaha! Iske liye Jannati farsh bicha do, Jannati libaas pehnaao, Jannat 
ki aur datwaza khol do. Darwaza khol diya jaaye ta'ake Jannat ki 
hawa aur khusbu аай rahe” aur Farishtey us shaqs se kehte hai “Ab 


tu aaram kar” 
Kafir in sawalon ke jawab nahi de sakta aut har sawal ka jawab 


yehi hota hai, "Main nahi jaanta." Aasman se nida aati hai ke ye 
Jhootha hai. Iske liye aag ka farsh bichchao, aag ka libaas pehnaao 
ise aur Jahannam ki aur se darwaza khol do ta'ake Jahannam ki 
garmi se ye lipat jaaye. Fir uspar azaab ke farishtey muqarrar kar 
diye jaate hai jo Lohe ke mote mote butjo se use azaab diya jaata 


hai. 


Maut aur Qabr ke mutall'ik sawal jawab 
Sawal: Punatrjanam konse log maane hain? 


Jawab: Hindu. 


Sawal: Kya har murde ko Qabr dabaati hai? 

Jawab: Ambiya Alayhimussalam ke alaawa Qabr har ek ko 
dabaati hai. Lekin musalmano ko dabana aise hota hai jaise Maa 
apne bachche ko seene se lagakar chipkati hai, aur kafiro par sakhti 
ke saath, yaha tak unki pasliya’n idhar ki udhar ho jaati hai. 

Sawal: Kya koi aise log bhi jisne Qabr me sawal jawab nahi 
hote? 

Jawab: Haan, Hadith mein milta hai ke Ambiya e qiraam 
Alayahimussalam, aur wo jo Jumu'ah aur Ramadan me inteqaal 
karte hai. 


Sawal: Qabr mein azab sirf kafir par hota hai ya musalman pat 
bhi? 

Jawab: Kafir toh azaab mein hi rahega aur kuch gunehgaar 
Musalman par bhi azab hoga. Musalmanon ka sadqa, dua, tilawat-e- 
Quran aur digar sawabon ko pahunchane ka tareeke se un azaab me 
kami hoti hai. Aur Allah Ta'ala apne fazl se us azaab ko khatm kar 
deta hai. Kuch(Ulema) ke nazdeek Musalman pat se Qabr ka azaab 
Jumu'ah ki raat aate hi utha liya jaata hai. 


Sawal: Jo murde dafn nahi kiye jaate, unse bhi sawaal hote hai? 

Jawab: Haan! Chahe wo dafn kiye ho ya na kiye gaye ho, ya 
agat usko koi janwar khaa jaye, har haalat mein uske saath sawaal 
hota hai, aut agar azab uske liye tay hai to azab bhi milta hai. 


Hashr ka bayan 
Jis tarah har cheez ki ek umar hoti hai, wo Umar puti hone ke 
baad wo chiz khatm ho jaati hai, isi tarah se duniya ki ek umr hai, 


uske baad duniya mit jayegi. Zameen, aasman, insaan, janwar koi 
bhi baaki nahi rahega, isko qayamat kehte hain. Jaise insaan ki maut 
se pehle bimari, sakhti, maut ki saqarat ki halat zahir hoti hain, 


waise hi Qayamat se pehle uski nishaniya hain. 

Qayamat ki Nishaniyan: 

> Qayamat se pehle Ilm utha liya jaayega. Ilm baaki 
nahi rahega. 

> Jahalat aut behayaai zyada ho jayegi. 

> Aurto'n ki ta'adad Mardo'n Ке muqabale zyada ho 
jayegi. 

> Bada Dajjal ko milakar 30 Dajjal aayenge, har Dajjal 
Nabuwwat ka da'awa Кагера, jabke Nabuwwat to Huzur 
Purnur & par khatm ho chuki hai. Kuch Dajjal zaahir ho 
chuke hai jaise Musaylma Kazzab, Aswad Ansi, Mirza Ali 
Muhammad Baab, Mirza Ali Hussain Bahaullah, Mirza 
Gulam ahmed qadiyani, baaki ke kazzab ka aana baaki hai. 
Wo bhi zarur aayenge. 

> Maal bahot zyada hoga. 

> Arab me kheti, baagh, neher jaldi ho jayegi. 

> Zakat dena logo ko mushkil lagega. 

> Ilm ko log duniya ke liye haasil karenge. 

> Matd aurat'o ke gulam ban jaayenge. 

> Maa-Baap ki naa-farmani badh jaayegi. 

> Sharab peena aam ho jayega. 

> Naa-kaabil logo ko sardar banaya jayega. 

> Neht е furat se sone Ка pahaad zaahir hoga. 

> Log amanat me khayanat karenge. 

> Masjid'o me shor machega. 


> Fasiq satdati karenge. 

> Fitnakhor ki izzat ki jaayegi. 

> Gaane waalo ki ta'adad badh jaayegi. 

> Pehle ke buzurgo par log laan taan karenge. 

> Dajjal aur Dab'batul ard aur Yajuj-Majuj zaahir 
һопре. 

> Hazrat Imam Mehdi radiallahu ta'ala anhu zaahir 
honge. Hazrat Isa alayhissalam nuzul farmayenge(Aasman 
se utrenge). 

> Suraj Paschhim(West) se niklega aur tauba ka 
darwaza bandh ho jaayega. 


Qayamat ke mutall'ik sawal jawab 

Sawal: Dajjal kise kehte hai? Uske nikalne ka haal samjhaaye! 

Jawab: Dajjal maseeh kazzab ka naam hai. Uski ek aankh hogi. 
Wo andha hoga aut uski peshani par(kafir) likha hoga. Har 
Musalman usko padhega, kafir ko uski peshaani par likha hua nahi 
dikhega. Woh 40 dinon tak har jagah jaayagea, lekin Makkah Sharif 
aur Madina Sharif mein nahi jaa paayga. In 40 dinon mein pehla din 
ек saal ke barabar һора, doosra din ek mahine ke barabar, teesra din 
ek hafte(week) ke barabar hoga aur baki ke din aam dino ke barabar 
honge. Dajjal Khudaai ka dawah karega aur uske saath ek bagh aut 
ek aag hogi, jiska naam Jannat aut Dozakh hoga. Jo uspar imaan 


layega, usko uski Jannat mein bithayega jo hakikat mein aag hogi, 


aut jo isko inkar karega, usko uski Jahannam mein bithayega jo 
hakikat mein aish-o-aaram ki jagah hogi. Wo bahut se ajaibaat 
dikhaye ga. Aasman se barsaat barsayega, murde zinda karega, Nek 
Momin uski taraf dhyan nahi denge. Dajjal ke sipahi puchenge kya 
tum hamare Rab par iman nahi laate? Woh kahenge, mera Rab ki 
daleel chhupi nahi hai. Phir uske sipahi un nek Mo'min ko pakadkar 
Dajjal ke paas le jaayega. Wo Dajjal ko dekhkar kahenge, " Yeh 
wahi dajjal hai jiske baare me Rasool e Kareem ne farmaya tha." 

Dajjal ke hukm se un nek Mo'mino ki maar-peet hogi. Phir Dajjal 
kahega, kya tum mujh par iman nahi laate? Woh kahenge, tu Masih 
Kazzab hai! Dajjal ke hukm se unka jism mubarak sar se lekar pair 
tak do hisso me kaat diya jayega, aut in do hisso ke darmiayn Dajjal 
chalega. Fir kahega Uth! To wo tandurast hokar uth jaayenge. Fir 
Dajjal kahega kya tum log mujh par Imaan laate ho? Wo Nek 
Mo'min kahenge humare Ilm me aur izaafa ho gaya. Aye logo! Ye 
Dajjal ab mere baad kisi ke saath aisa nahi kar paayega. Fir dajjal 
unko pakad kar zebah karna chahega lekin wo nahi kar payega. Fir 
un Мек Mo'mineen ke haath pair pakad kar apni Jabhanam me daal 
dega(Jo ke asal me aish-o-aaram ki jagah hai), log gumaan karenge 
ke unhe aag me daal diya lekin haqiqat me wo aaram ki jagah hogi. 


Dab'batul Ard kya hai? 

Dab'batul Ard ek ajeeb sa dikhne waala janwar hai jo koh-e- 
safa se zaahir hokar saare shaher'o me bahot jaldi safar karega. 
Bahot hi fasahat(azeem takreet) ke saath baat-cheet karega. Har 
Insan pat wo ek nishaani lagayega. Imaan-daar'o ki peshaani par 
Musa Alayhissalam ke asaa(lakdi) se ek noorani lakeet(line) 
khechega. Kaafir ki peshaani par Hazrat Suleman Alayhissalam ki 
anguthi se kaali mohar lagayega. 

Qayamat ki nishaniyo ke mutall'ik kuch aur sawal jawab 

Sawal: Yajuj-Majuj kon hai? 

Jawab: Yajuj-Majuj ye Yafas bin Nooh(alayhissalam) ki aulaad 
me se hai. Ye fasadi giroh(group) hai. Inki ta'adad khoob zyada hai. 
Ye log fasad(jhagda) karte the. Rabee ke zamane me nikalte the. 
Zameen par zara bhi haryali(greenery) nahi chordte the. Insano ko 


khaa jaaya karte the. Ye giroh Jungle ke Jungli janwar, saanp, 

bichchu ko Каа jaaya karte the. Hazrat Sikandar Zulkarnayn ne ek 
lohe ki diwar khichi aur inka aana bandh kar diya. Hazrat Isa 
alayhissalam ke nuzul ke baad jab aap Dajjal ko qatl karenge Allah 
ke huqm se Musalman'o ko koh-e-toor par le jaayenge aut us waqt 
Yajuj-Majuj diwar tod denge aur zameen par tufaan machayenge. 
Katl-o-gharat karenge. Allah unhe Hazrat Isa alayhissalam ki dua' se 
tabaah kar dega. 


Sawal: Hazrat Imam Mehdi radiallahu ta'ala anhu ki kuch 
haalat batao! 
Jawab: Hazrat Imam Mehdi radiallahu ta'ala anhu Khalifatullah hai. 
Aap Huzur € ki aal me se honge. Jab duniya me Kufr fail jaayega 
aut Islam sirf Haramayn shareefayn(Makkah aur Madina paak) tak 
simat jaayega, Awliya aur Abdaal waha hijrat karenge. Maah e 
Ramadan me Abdaal Ka'aba shareef ke tawaf me mashgul honge. 
Waha Awliya Hazrat Mehdi radiallahu ta'ala anhu ke paas pahuch 
kar unki bayt ki darkhwast karenge. Aap inkaar kar denge. Ghayb se 
nida aayegi “Ye Allah azzawajal ke khalifa Mehdi hai, inka huqm 
maano aut inki ita'at karo.” Log aapke haath mubarak par bayt 
karenge. Waha se Musalman'o ko lekar aap Shaam(Syria) chale 
jaayenge. Aapka zamana khair-o-barkat waala hoga. Insaaf se bhar 


jaayega. 


Sawal: Hazrat Isa alayhisslam ka nuzul bayan kare! 

Jawab: Jab Dajjal ka fitna uske utooj tak pahunchega aur woh 
zalim duniya bhar mein jaakar Mulk e Shaam jayega. Us waqt 
Hazrat Isa Alayhissalam Damishq ki jama” masjid ke Mashrik(East) 


minaron par shatiat-e-Muhammadiya € Ке hukm mein Imam, 

Hakim, aur Mujaddid e Millat ban ke nuzool karega. Aapki nazar 
jahaan tak jayegi, wahaan tak aapki khushbu pahunchegi, aut aapki 
hi se Dajjal pighalne lagega aur door bhagne lagega. Dajjal Bayt-ul- 
Maqqdas ke qareeb “Lud” naam ki jagah main Hazrat Isa 
Alayhisslaam ke haath'o qatl hoga. Isa Alayhissala ke zamane mein 
bohot khair aut barkat hogi. Maal khoob zyada hoga. Zameen apne 
khazaano ko nikal kar bahar karegi. Log maal ki 
kashish(attractionNVO chhod denge. Yahudi, Nasraniyat, aur saare 
batil deen ko aap mita denge. Aapke mubarak waqt mein ek hi deen 
hoga - Islam. Sab kafir iman le aayenge aur poora jahan Sunni ho 
jayega. Aman-o-amaan ka aisa mahaul hoga ke Shair aur Bakri ek 
saath rahenge. Bacche saanp ke saath khelenge. Adaavat aur hasad 
ka naam-o-nishaan mit jaayega. Jab aapka nuzool hoga tab Fajr ki 
namaz mein jamaat khadi ho jaayegi. Aap ko dekhkar Imam Mehdi 
radiallahu ta'ala anhu aapko imamat ke liye darkhwast karenge. Aap 
unhe aage badhayege aur Hazrat Imam Mehdi ke peeche namaz ada 
karenge. Ek riwayat mein hai ke Hazrat Isa Alayhissalam ne 


Huzoor Sayyadul Ambiya # ki shaan aur khoobiya aur aapki 


ummat ki izzat aur karamat dekh kar Ummat e Muhammadiya me 
jaane ki dua” ki thi. Allah azzawajal пе aapki dua” kubul ki aur aapko 
wo baga” ataa farmayi Ке aakhri zamane me Ummat e 
Muhammadiya ke Imam bankar utre. Аар nuzul ke baad kayi saal'o 
tak duniya me rahenge, Nikah karenge, fir wafa’at paayenge aur 
Sayyedul Ambiya Huzur # ke paas dafan honge. 

Sawal: Suraj ka maghrib se nikalna aur tauba ka darwaza bandh 
hone ki baat samjhaye! 

Jawab: Roz suraj baargah-e-Ilahi mein sajda karke ijazat chahta 
hai. Ijazat milti hai jab woh nikalta hai. Qayamat ke kareeb jab 

Dab'batul Ard niklega tab rozana ke mutabik suraj sajda karke 
nikalne ki ijazat maange ga. Ijazat nahi milegi aur huqm hoga ke 
palat jaa. Tab suraj maghrib (west) se niklega aur aadhe aasman tak 
aayega aur waapas laut jaayega aur maghrib(west) hi ki aur wapas 
chala jaayega. Phir dastoor ke mutabiq dobara mashrik(east) se 
niklega. Suraj ke nikalne ke baad tauba ka darwaza bandh ho jayega, 
fir koi iman laana maqbool nahi hoga. 


Sawal: Qayamat kab aayegi? 

Jawab: Iska ilm to Allah hi ko hai. Hamein to itni maloom hai 
ki jab ye sab nishaaniyan zaahir hogi aur duniya ke har kone раг koi 
Allah ka naam lene waala па rahega tab Hazrat Israfeel 
Alayhissalam Allah azzawajal ke huqm se sur fukenge. Hazrat 
Israefeel Alayhissalam ki awaz shuru shuru mein to bahut naram 
hogi lekin fir baad me ye awaaz badi hoti jaayegi. Log sunenge, 
behosh hokar gir padenge, mar jayenge. Zameen aut aasmaan aur 
saara jahaan tabah ho jayega. Phir jab Allah chahega tab Hazrat 
Israfeel Alayhissalam ko zinda karega aur fir se aap Alayhissalam 
sur fukenge. Sur funkte hi phir se har jagah maujood hojayegi. 
Qabaro mein se murde uthenge. Nama-e-aamaal unke haathon 
mein diya jayega aut unhe mehsat me laaya jaayega. Har shakhs 
apni haalat aur aa'maal ko dekhega. Suraj bahot tez hoga aur sar ke 
bahot kareeb hoga(1 mile jitna faasla hoga). Garmi itni sakht hogi 
ke dimagh(brain) ubalne lagega. Kaafi zyada ta'adad me paseen 
niklega. Kisi ka paseena takno'(knee) tak hoga, kisi ka paseena 


ghutne tak hoga, kisi ka paseena gale tak hoga, kisi ka paseena muh 
tak hoga. Har shaqs ka haal uske amal ke mutabik hoga. 


Mohabbet е Rasul publication 


Ye haalat lambe waqt tak chalegi. 50 hazar saal ka ek din hoga 
aur isi haalat me aadha waqt guzar jaayega. Log sifarshi talaash 
karenge jo is musibat se naja'at dilaaye aur jaldi hisaab shuru ho. 
Sab Ambiya ke paas haazir honge lekin kaam kahin nahi banega. 


Aakhir me Huzur purnoor € ke huzur me fariyaad laayenge aut 


shafa'at ki darkhwast karenge. Huzur € farmayenge “Main iske liye 
haazit hu". Aisa farmane Ке baad Huzur & bargaah e ilahi me sajda 
karenge aur Allah azzawajal ki taraf se irshaad hoga 

“Ae Mehbub! Sajde se sar uthao, baat kaho suni jaayegi. 
Shafa'at karo kubul hogi.” 

Huzur € ki ek shafa'at to saare mehsar waalo ke liye hai јо 
gabrahat aur lambe arse rukne ke dar se nikalne ke liye fariyad 
karenge aur ahle mehsar ye chahte honge ke hisaab karke unhe 
unka huqm suna diya jaaye. Ab hisaab shuru hoga. Mizan e amal 
me amal tole jaayenge. Aa'mal naama haath'o me hoga. Khud ke 
haath, pair, jism ka har hissa uske khilaaf gawahi dega. Zameen ke 
jis hisse par jo aamal kiya tha wo bhi gawahi dene ke liye tayyar 
hoga. Ajab pareshaani ka waqt hoga. Koi yaar, koi gham-gusaar 
nahi hoga, na beta baap ke kaam aayega na baap bete ke. Aamal ka 
hisaab dena hai, zindagibhar ka karna-dharna nazar ke saamne hai. 
Na kiya hua gunah nakaar sakte hai na kahin se Neki mil sakti hai. 
Ab bekasi(laachaari) ke waqt me bekaso ke dastageer(madadgaar) 
Huzur # Mehbub e Khuda Muhammad e Mustafa # kaam 
aayenge. Apne aashiqo apne ghulamo ki shafa’at karenge. Huzur # 
ki shafa'at bahot kism ki hogi. Bahot saare log to aap € ki shafa'at 
ki badaulat be-hisaab Jannat me daahil honge aur bahot saare log jo 
Jahannam ke haqdaar honge Huzur # ki wajah se Jahannam jaane 
se bach jaayenge. Aur jo gunahgaar Mo’min Jahannam pahoch 

chuke honge unhe Huzur € ki shafa'at se dozakh se nikal diya 
jaayega. Jannatwaalo ko bhi aapki shafa'at se faiz milega. Unke 
dara jaat buland honge. Ваа saare Ambiya aut Rasul aur Sahaba 
aur Shaheed aur Ulema aur Awliya Ка wasila rakhne waalo ko 
shafa'at karenge. Log Ulema ko apni dosttya yaad dilayenge. Jo kisi 
ne Aalim ko duniya me Wuzu ke liye paani laakar diya hoga to wo 
bhi yaad dilakar Shafa'at ki darkhwast karega aur uski Shafa'at hogi. 


Sawal: Mehsar ki haalat, Suraj ke nazdeek hone se dimagh ka 
ubalna, badbudaar paseene ki taklif aur musibat me hazar'o saal tak 
геһпе ki jo baat batayi gayi hai ye sab ke liye hai ya Allah azzawajal 
ke kuch bande isse alag bhi honge? 

Jawab: Is haalat me koi bhi Ambiya, Awltya, Takwe waale, 
Saaleh log nahi pahochenge. Wo log Allah azzawajal se karam se 
tamam aafat'o aur musibat'o se mehfuz rahenge. Qayamat ka 50 
hazar saal ka din jisme па ek luqma khana muyassar hoga, na ek 
boond paani peene milega, na hawa ka jhonka hoga. Suraj ki garmi 
jala kar rakh degi. Niche zameen ki garmi, andar se bhookh ki aag 


lagi hogi, pyaas se gatdan'e toot jaayegi. Saal-o-saal ki muddat tak 
khade khade jism kaisa dard karega? Aankhein raah dekh rahi 
hongi. Jism ka har hat hissa kaanpne lagega. Ye itna lamba din 
Allah azzawajal ke fazl se uske khaas bando pat ek farz namaz ke 


waqt se bhi zyada halka aur aasan hoga. 


Aakhirat ka din 
Hisaab ka din haq hai. Bando ke amal ka hisaab hoga. Mizaan 
me amal ko tola jaayega. Nek aamal aur bure aamal dono tole 
jaayenge, Kaafir'o aur Mo'mino ki boli bhi toli jaayegi. Kuch Allah 

ke nek bande aise honge jo bina hisaab ke Jannat jaayenge. Hat 
shaqs ko uska aamal naama diya jaayega jo farishtey ka likha hua 
hoga. Nek logo ka aa'mal naama Daaye(right hand) haath me hoga 
aut bure logo ka aa'mal naama baaye(left hand) haath me hoga. 


Pul Siraat 

Jahannam ke upar ke pul hai use siraat kehte hai. Wo baal se 
zyada baarik aur Talwar se zyada tez hai. Har kisi Ко waha se 
guzarna hoga. Jannat ka ek yahi raasta hai. Is pul se guzarne me 
logo ki haalat mukhtalif hogi, jis darje ka insan hoga uske liye waisi 
hi aasani ya mushkil hogi. Kuch log to is tarah guzar jaayenge ke 
jaise bijli chamakti hai. Abhi is aur the aur abhi us taraf chale gaye. 
Kuch log hawa ki tarah tez guzar jaayenge, kuch log ghode ki tarah, 
kuch log dhire dhire, kuch log girte sambhalte , kuch log kaanpte 
kaanpte, langdaate aur kuch log Jahannam me gir jaayenge. Kaafir'o 
ke liye bahot afsos ka waqt hoga jab wo Pul se nahi guzar paayenge 
aut Jahannam me gir jaayenge aur jab wo Imaan waalo ko dekhenge 


ke wo Bijli ki tarah guzar gaye aur hawa ki tarah udd gaye ya tez 


raftaar ghode ki tarah pul paar kar gaye. 


Hauze Kausar 
Ye ek hauz hai jiska Taliya(sabse niche waali jagah) Musk ka 
hai. Yakut aur Motiyo pat behta hai. Dono kinaare sone ke hai aut 
авраг Motiyo ke gumbad lagaye hue hai. Hauz ke bartan aasman ke 
taat'o(stars) se zyada honge. Uska paani doodh se zyada safed, 
Sehad(Honey) se zyada mitha, Musk se zyada khusbudaar hoga. Jo 
ek baar ise pee lega wo kabhi pyaasa nahi rahega. Allah azzawajal ne 


Kitab ul Aqaid 


ye Hauz apne Habib Alayhissalam ko ааа” kiya. Huzur € isse apni 
Ummat ko sairaab karenge. Allah hume bhi naseeb kare. 


Hisaab ke mutall'ik sawal Jawab 
Sawal: Hisaab ke baad Insan kaha jaayega? 
Jawab: Musalman Jannat me aur Kaafir Jahannam me. 


Sawal: Kya sab Musalman jannat me jaayenge aur saare Kaafir 
Jahannam me? Aur ye dono giroh(groups) Jannat aur Jahannam me 
kitni der rahenge? 

Jawab: Nek Musalman aur wo gunahgaar Musalman jinke 
gunah Allah azzawajal ne apne karam aur apne Habib Alayhissalam 
ki shafa'at se maaf kar diye honge wo sab Jannat me rahenge. Kuch 
gunahgaar Musalman jo dozakh me jaayenge wo log jitna arsa Allah 
chahega utna waqt Dozakh ke azaab me rahenge aur aakhir me 


Allah azzawajal unhe naja'at dega. Kaafir saare Jahannam me honge 


aut usi me hamesha rahenge. 


Sawal: Куа Jannat aur Jahannam paida ho chuki hai ya ab paida 
hogi? 

Jawab: Jannat aur Jahannam paida ho chuki hai aur hazar'o saal 
se maujud hai. 


Jannat ka bayan 
Allah azzawajal ne is duniya ke alaawa do bade ghar paida kiye 
hai, ek hai Dar-un-Naeem(Ne'mat ke ghar) iska naam Jannat hai aut 
dusra hai Darul Azaab(Azaab ka ghar) jise Jahannam kehte hai. 

Jannat me Allah ta'ala ne apne Imaandaar bando ke liye alag 
alag tarah ki nemat rakhi hai jiske baare me Insan soch bhi nahi 
sakta, uski aql me wo chiz aa hi nahi sakti. Na waisi nemat kisi 
aankh ne dekhi hai, na kisi kaan ne suni hai na kisi ke dil me uska 
khayal guzra hai. Uski khoobi puri tarah bayan nahi ho sakti. Jab 
Allah azzawajal apne bando ko wo Ne'mat аїаа” karega tab hi uski 
qadar maalum hogi. Jannat itni badi hai ke isme 100 Darje’ hai. Ek 
darje se dusre darje Ка faasla(distance) utna hai jitna aasman se 
zameen ka faasla hai. 

Saara jahaan agar ek darje me jama' kiya jaaye to ek darja sabke 
liye kaafi hai. Darwaza itna bada hoga ke ek taraf se dusti taraf Jaane 
ke liye ek tez ghoda 70 saal ka safar kare. Jannat me saaf 
chamakdaar moti ke bade bade kheme(Tent) lage honge. Usme 
rang berangi ajeeb-o-ghareeb farsh(floor) hoga. Uspar laal yakut ke 
mimbar honge. Madh aur sharaab ki neher behti hogi. Uske 
kinaar'o par sajaye hue takht bichhaye honge. Paakiza chehra aur 
libaas waale gilmaan aur khadim'o ki bheed hogi jo hat waqt 
khidmat ke liye tayyar honge. Nek khoobsurat aur haseen-o-jameel 
hur'e jinke husn ki chamak duniya me zaahir ho to Suraj(Sun) uski 
barabari me feeke pad jaaye. In naaz-neeno ke jism bahot khubi 


waale honge, jaise wo Yakut aur Marjaan se bane ho. Jab wo naaz 


ke saath chalenge to hazar'o nur se saje khadim unke aanchal utha 
kar chalenge. Unke reshmi libaas ki chamak damak nazar'o ko 
hairat me daal de. Moti aur Matjaan se saje hue (аа) unke sar'o par 
saje hue honge. Unka rang, dhang, unka naaz aut адаа”, unka 
chamakdaar aur Itr ki khusbu se mahekte jism Jannat waalo ke liye 
kitna khushi degi, jinse pehle kisi Insan ya Jinn ne un hur’o ko 
chhua nahi hoga. Bhala ye dilkash husn duniya ke husn ki tarah 

khatre me nahi daalega ke jawani ka rang roop budhe hokar 
budhaapa dilwa de. Waha koi budhaapa nahi, na koi nuksan hai. 
Jannat ke baagh'o ke darmiyaan Mahel banaye hue hai jisme Hur 
jalwagat hogi. Moti ki tarah chamakte khadim unke aur Jannatiyo ke 
paas Jannati ne'mat'o ke jaam aur pyaale lekar firte rahenge. Allah 
azzawajal ki taraf se baar baar tarah tarah ke tohfe aur һауе milte 
rahenge. Hamesha ki aish-o-aaram waali zindagi atag’ ki jaayegi 
jisme har khwaish puti hogi. Dil me jis chiz ka khayal aayega to usi 
waqt haazir hogi. Kisi tarah ka koi gham ya darr nahi hoga. Har 
waqt haq pal ne'mat milti rahegi. Jannati aala’ aur mazedaar khaana, 
mazedaar phal(fruits) khaayenge. Jannati nehro se dudh, sharab, 
sehad(Honey) wagerah piyenge. Un nehro ki zameen chandi ki 
hogi, kankri(stones) zeweraat ke honge, mitti mushk ki bani hogi, 
hariyali(greenery) zafraan ki bani hogi. Un nehro se noorani pyaale 
bhar kar wo jaam pesh karenge ke jisse suraj bhi sharma jaaye, ek 
munaadi Jannat waalo ko nida karega “Ае Jannat waalo! Tumhare 
liye tandurasti hai, kabhi bimar nahi honge, tumhare liye hayat hai 
ke kabhi maut nahi aayegi, tumhare liye Jawani hai ke kabhi budhe 
nahi honge. Tumhare liye ne’mat hai ke kabhi mohtaj nahi honge. 


Sab nemat'o se badi ne'mat Huzur € ka deedar hai jisse 
Jannatiyo ki aankh'o ko khush naseebi milti rahegi. Allah ta'ala 
hume bhi naseeb kare. Aameen Summa Aameen. 


Jahannam ka bayan 
Qayamat ki musibat se guzar kar abhi to lag uske dukh aur darr 
me honge ke achanak unhe andhera gher lega aur aag unhe lapet 
legi aur uske gusse aur ghazab ki awaaz suni jaayegi. Us waqt 


Mohabbet е Rasul publication 


badkaar'o ko azaab ka yagin ho jaayega aur haath me haath rakh kar 
gir jaayenge. Farishtey pukaar uthenge, kaha gaya fulaan ka beta 
jisne duniya me lambi ummid'e baandh kar apni zindagi ko badkaari 
me guzaat di. Ab ye Farishtey in logo ko lohe ki gaddi se azaab dete 
hue Jahannam le jaayenge. Ye ek ghar hai jo zaalim'o naa-farmaan 
ke azaab ke liye banaya gaya hai. Is ghar me gehra andhera aur tez 
aag hogi. Kafiron ko isme hamesha kaid rakha jaayega aur is aag ki 
tez raftaar hamesha pehle ke muqable badhaayi jaayegi. Peene ke 
liye unhe garam paani milega, aur itna garam hoga ke jiske peene se 
moonh fat jaaye aur moonh ke oopar ka honth sukad kar upar 
aadhe sar tak pahoch jaayega aur neeche ka honth fat kar latak 
jayega. Farishta unhe azaab denge. Unki arzoo hogi ke wo kisi tarah 
halak ho jaaye magar unke chhootne ki koi surat nahi hogi. Pair'o 
ko peshaani se milakar unhe baandh diya jayega. Gunahon ki kaalak 
ki wajah se unhe chehre kaale honge. Jahannam ke aaspaas shor 
machayenge aur fariyaad karenge ke Aey Allah! Humaare jismo ki 
chamdi jal gayi. Aye Malik! Hume is Jahannam se nikal! Hum 
dobara se aisi naafarmaani nahi karenge! Farishtey kehenge, door 


jaao! Ab humare Aman nahi milega, aur is be-izzati ke ghar se 


chhootkaara nahi milega. Isi me be-izzat ho kar raho aur humare 
saath baat na karo. Is waqt unki ummeedain toot jayegi aur duniya 
mein jo naa-farmaani unho ne ki uspar afsos karenge, lekin wo 
afsos koi fayeda nahi dega, balki unhe haath aur pairo se bandhkar 
jalte hue aag mein dal diya jayega. Unke upar aag hogi, niche aag 
hogi, daaye jaanib bhi aag hogi aur baaye jaanib bhi aag hogi, aag ke 
samundar me doobe hue honge. Khaana aag hoga, peena bhi aag 
hoga, pahenna bhi aagi hoga, farsh bhi aag hoga, har taraf bas aag 
hi aag hogi. Unko azaab diya jaayega aur wazandaar bedi bhi hogi. 

Aag unhe is tarah ubalegi jis tarah handi ubalti hai. Ye log shor 
machayenge. Unke sar par Ubalta hua paani daala jaayega jisse unke 
pet ke aant(Intestine) aur jism ki chamdi(skin) pighal jaayegi. Unhe 
aisa maar maara jaayega ke unki peshaani zameen me mil jaayegi. 
Munh se peep niklega. Pyaas se kaleja kat jaayega. Aankh ka dhela 
beh kar chehre par aajayega. Gaal ka gosht gir jaayega. Haath-pair 
ke baal aur chamdi gir jaayegi. Chehra jal kar kaala koyla ban 
jaayega. Aankh andhi aur zubaan gungi ho jaayegi, peeth jhuk 
jaayegi. Naak aur Каап kat jaayenge. Chamdi tukde tukde ho 
jaayegi. Haath gardan se mila kar baandh diya jaayega aur pair'o ko 
peshaani ke saath. Aag par chalaya jaayega aur lohe ke kaant'o pat 
aankh ke dole par chalega. Aag ki lapet jism ke andar chali jaayegi 
aut Jahannam ke saanp, bichchoo jism par halchal karte hue 
dasenge aur kaatenge. Ye mukhtasar haalat hai jo bataye gaye. 
Hadith е paak me hai: Jahannam me 70 hazar waadi(ghati) hai. 
Har waadi me 70 hazar ajgar aur 70 hazar bichchoo hai. Har Kaafir 


aur Munafik us ghati aur waadi me jatur jaayega. Huzur € ne 


farmaya “Hubbe Huzn se panah maango". Sahaba e qiraam 
radiallahu ta'ala anhum ne ағ? ki “Hubbe Huzn" kya hai? Huzur & 
ne farmaya Jahannam ki ek waadi hai jisse Jahannam bhi rozana 70 
hazar martaba panaah maangti hai. Allah ta'ala apna ghazab aur 
azaab se panaah de aur hume aut saare Musalman'o ko apne karam 
se baksh de.(Aa'meen). 

Jab saare Jannati Jannat me pahoch jaayenge aur Jahannam sirf 
un logo ke liye reh jaayegi jinko hamesha Jahannam me rehna hai. 
Us waqt Jannat aur Jahannam ke beech bhed(sheep) ke roop me 
Maut ko laaya jaayega aur saate Jannati aur Jahannami'o ko bata kar 
zebah kar diya jaayega aur farmaya jaayega Aye Jannatiyo! Tumhare 

liye hamesha hamesha Jannat aur uski ne'mat'e hai aut Ауе 
Jahannamiyo! Tumhare liye hamesha hamesha azaab hai. Maut ko 
zebaah kar diya hai ab hamesha ki zindagi hai. Halaqat aur Fanaa” 
nahi hai. Us waqt Jannatiyo ki khushi ki hadd na hogi. Usi tarah 
Jahannamiyo ke ranj-o-gham ki koi hadd na hogi. 

Imaan ka bayan 

Wo tamam baare jo Rasuallah 8% Allah azzawajal se lekar aaye 
aut jo yaqeeni taur par maalum hai ke ye deen-e-Mustafa € hai, in 
sabko manna aur dil se manna hai. Jis tarah Allah azzawajal ki 
wahdaniyat(ek hona), sab Ambiya e qiraam alayhimussalam ki 
nabuwwat, Rasulallah # ka aakhri Nabi hona ya'ani ye 
etekaad(yaqeen) rakhna ke Huzur € sabse aakhri Nabi hai. Huzur 
Æ ke baad kisi ko Nabuwwat nahi mil sakti. Isi tarah hashr-o- 
nasr(Maut ke baad zinda karke uthaaya jaayega). Jannat, Jahannam 
wagerah раг yaqeen, aur zubaan se ikrar karna(kubul karna) bhi 
zaruti hai. Lekin majburi(Iqrah) ki haalat me jab jaan jaane ka khauf 
ho, us waqt kubul karne me koi kami aaye to wo shaqs Mo'min hi 
hai, bhale wo majburi ki surat me zubaan se Kufr kahe. Magar 
behtar yahi hai ke aisi haalat me bhi Kufr kalaam zubaan par na 
laaye. Kabira gunah karne se Insan kaafir aur Imaan se kharij nahi 
hota. Shirk aur Kufr kabhi baksha nahi jaayega aur Mushrik aur 
Kaafir ki kabhi maghfirat nahi hogi. Iske alaawa Allah azzawajal jis 
gunahgaar ko chahega apne muqarrab bando ki shafa'at se ya 
mahaz apne karam se baksh dega. Shirk ye hai ke Allah azzawajal ke 
alaawa kisi dusre ko Khuda уа Ibadat ke laayik samajhna. Kufr ye 


hai ke zaruriyat e deen ya'ani wo chize jo Deen-e-Mustafa € se 


hona, yaqeen se maalum hai usme se kisi baat ka inkaar karna. 

Kuch aa'mal bhi jhutlana aur inkaar ki nishaani hai, uspar bhi 
Kufr ka huqm lagaya jaayega. Jaise Tilak lagana. Har Mushrik 
Kaafir hai. Kaafir hamesha Jahannam me rahega aur Musalman 
chahe kitna hi gunahgaar kyu na ho kabhi na kabhi jarur naja'at 
paayega, Inshallah! 


Haq Chaar Yaar ki fazilat 

Ambiya e qiraam Alayahimussalam ke baad sabse afzal Hazrat 
AbuBaqr Siddque radiallahu ta'ala anhu hai. Jinhone Huzur # ko 
bina hichkichaaye saath diya aur jo Mard'o me sabse pehle 
Musalman hai. Aapka naam mubarak Abdullah ibn Kahafa hai. 
Aapka rang mubarak gora, jism dubla, gaal bethe hue, peshaani 
ubhri hui thi. Aapke maa-baap aur bachche aur bachchiya sab 
Sahabi hai aur ye fazilat sahaba e qiraam ki jama'at me aapke alaawa 
kisi ko haasil nahi. Haathiwaale saal ke 2 saal 4 mahine ke baad 
Makkah e Mukarrima me aapki wiladat hui. Aapki zindagi me aapne 
Rasulallah # se kabhi duri bardasht na ki. Aapke beshumar faza'el 
hai. Aapki fazilat me bahot saari hadith’e maujud hai. Aapka laqab 
Siddique aur Ateek hai. 


Huzur € ne farmaya “Ambiya aur Rasul'o ke baad AbuBaqr 


Siddique se afzal koi shaqs nahi jispar Suraj nikla ho.” 

Ya'ani jab Suraj nikalta aur doobta hai aur jab tak Suraj rahega 
in saare zamane me Ambiya aur Rasul'o ke alaawa koi shaqs ne 
Hazrat e Siddique e Akbar radiallahu ta'ala anhu ke barabar fazal 
aur buzurgi nahi paayi. 

Jamadi'ul Aakhir 13 Hijri Mangal(Tuesday) ke din Madina 
Munawwarah me Maghrib aur Isha ke darmiyan 63 saal ki Umar me 
aapka wisaal hua. Umar ibn Khattab radiallahu ta'ala anhu ne aapki 

namaz e Janaza padhaayi. Aapki khilafat 2 saal 4 mahine rahi. 
Aapke baad Hazrat Umar radiallahu ta'ala anhu ka martaba hai aur 
Hazrat Umar baaki saare Sahaba se afzal hai(Hazrat e Siddique e 
Akbat radiallahu ta'ala anhu ke wisaal ke baad). 

Aapka mubarak naam Umar bin Khattab hai. Laqab Fa'ruk hai. 
Kunniyat Abu Hafz hai. Aap Nabuwwat ke буе saal 40 таға” aur 
11 aurto"n ke baad Imaan laaye aur aapke Islam laane ke din se 
Islam ka ghalba shuru ho gaya. Aap khalifa e doum hai(dusre 
khalifa). Sabse pehle aap hi ka laqam Amirul Mo'mineen hua. 
Aapka mubarak ranf safed-laal tha, lamba kad, aankh mubarak laal. 
Aap Hazrat e Siddique e Akbar radiallahu ta'ala anhu ke baad 
Khalifa bane. 

Aapke daur me Islam ko bahot fatah mili, Aapki fazilat me 
beshumar hadith'e maujud hai. Aapko Madina paak me Zilhajj ke 
aakhri din'o me 10 saal 6 mahina khilafat Ке baad 63 saal ki Umar 
me shadat mili. Aapke baad 3re Khalifa Hazrat Usman bin Affan 
radiallahu ta'ala anhu ka martaba hai. Aapka mubarak rang safed, 
chamdi naazuk, chehra khoobsurat, chaudha seena, dadhi mubarak 
lambi thi. Aap 1 Muharram 24 Hijri ke roz Khalifa bane. Аар 
sakhawat aur haya ke liye bade mashur the aut aapke faza'el me 
beshumar hadith'e maujud hai. 

Huzur € ki shehzaadi Sayyeda Khadija aur Sayyeda Umme 
Kulsum ek Ке baad ek aapke Nikah me aayi aur isi liye aapko Zun- 


Noorayn(Do noor waale) kaha jaata hai. Aap lagbhag 12 saal 
Khilafat karke Madinah Tayyiba me 82 saal ki umar me 18 Zilhajj 
ko 35 Hijri me shaheed hue. Aapke baad sabse afzal chauthe khalifa 
Amirul Mo'mineen Hazrat Ali ibne Abi Talib radiallahu ta'ala anhu 
hai. 

Aapka mubarak naam Ali aur aapki kunniyat Abul Hasan aur 
Abu Turab hai. Bachcho me sabse pehle Imaan laane waale aap hai. 


Islam laaye tab aapki Umar mubarak 15 saal ya 16 saal ya usse 
kahr'n choti thi. Aapka mubarak rand gandumi(wheat color), 
aankhein badi, kad mubarak lamba, dadhi mubarak chaudhi aut 
safed thi. Aapko Hazrat Usman е Ghani radiallahu ta'ala anhu ki 
wafa'at ke din Khalifa banaya gaya. Huzur € ki shehzaadi khatoon 
e Jannat Sayyeda Zehra paak salamullah alayha aapke Nikah me 


aayi. 

Aapke faza'el me bahot zyada ta'adad me hadith'e maujud hai. 
Aap 21 Ramadan 40 Hijri ke roz 4 saal 9 mahina khilafat karke 63 
saal ki umar me Sahadat paaye. 


Ashra e Mubasshira 

Huzur € ke 10 sahabi wo hai jinko Jannati hone ki khabar 
duniya hi me de di gayi thi. Inhe Ashra e Mubasshira kaha jaata hai. 
Inme se 4 to yahi Khalifa hai jinka bayan pehle ho chuka(Hazrat 
AbuBaqr Siddique, Hazrat Umar, Hazrat Usman, Hazrat Ali 
radiallahu ta'ala anhum). Baaki hazraat ka naam is tarah hai: 

Hazrat Talha, Hazrat Zubair, Hazrat Abdurrehman bin Auf, 
Hazrat Sa'ad ibn abi Waqqas, Hazrat Saeed ibn Zaid, Hazrat Abu 
Ubayda bin Jarrah radiallahu ta'ala anhum. 

Hadith e mubarika me kuch aur sahabiyo ko bhi Jannat ki 
bashaarat di gayi hai. Jaise Khatoon e Jannat Sayyeda Zehra Paak 
salamullah alayha ke haq me aaya hai ke aap Jannati aurto'n ki 
sardar hai, aur Hazrat Imam e Hasan aur Imam e Hussain 

radiallahu ta'ala anhum ke haq me aaya hai Ке аар Jannati jawano ke 
satdar hai. 

Isi tarah Ashaab e Badr aur Ashaab e Bait-ur-ridwan ke haq me 
bhi Jannat ki basharat hai. 


Imamat ka bayan 

Musalmano ke liye ek aisa Imam jaruri hai jo unme shariat ka 
huqm baja laaye, hadd(saza) qaayim kare, lashkar ka intezaam kare, 
sadqa wusul kare, chor, lutero, dehsatgard ko saza de, Jumu'ah aut 
Eid ki namaz'e qaayim kare, Musalman'o ke aapsi jhagde khatm 
karwaaye, Haq Ке liye jo gawahi qaayim ho wo kubul kare, Іаасһааг- 
yateem'o ka Nikah kare jinka koi waali na raha. Iske alaawa wo 
saare kaam anjaam de jo har insan nahi kar sakta. 

Imam ke liye jaruri hai Ке wo zaahir ho, chhupa hua na ho, 
nahi to wo kaam anjaam nahi de paayega jinke liye Imam ki jarurat 
hai. Ye bhi laazim hai ke Imam Qureshi ho, Qureshi ke alaawa aut 
kisi ki Imamat jaayiz nahi. Imam ke liye jaruri hai ke Musalman 


тага һо, Aazad ho, Алда, Baligh aur apni raay aur amal aur shaukat 


aut taaqat se Musalman'o ke masa'el me dakhal de sakta ho, ya'ani 
Siyasatwaala(Political) ho aur apne Пт, Adal, Himmat aur bahaduri 
se huqm laagu kare aur Darul Islam ki hadd'o ki hifazat kare aur 
zaalim aur mazlum ke insaf par qaadir ho. 

Rasulallah # ke har Sahabi mut'taki aur parhezgaar hai. Unka 
zikr, adab aut mohabbet, ta'azim aur adab ke saath laazim hai. 
Unme se kisi ke saath bad-akidagi ya kisi ki shaan me bad-goyi 
Intehaayi satah(extreme level) ki bad-naseebi aur gumrahi hai. Ye 

firqa(Shia, Rafzi) bahot hi zyada badbakht aur bad-deen hai jo 
sahabi par la'an-ta'an(Tankeed aur tabseerah) apna mazhab banate 
hai, unki adawat ko sawab ka zariya samajhte hai. 

Sahabiyo ki shaan bahot buland hai, unko takleef dena ye dar 
haqiqat Rasulallah # ko takleef deti hai. Koi Wali, Koi ghaus, koi 
qutub martabe me kisi Sahabi ke barabar nahi ho sakta. Saare 
Sahaba Jannati hai. Mehshar ke din Farishtey unka Khush- 
aamadeed(Welcome) karenge. 


Auliya Allah 

Allah azzawajal ke makbul bande jo uski zaat aur sif'at ke 
aatif(jaanne waale) hai, uski ita'at(farmabardari) aur Ibadat ke 
paaband rahe, gunah'o se bache, unhe Allah azzawajal apne fazl-o- 
karam se apna khaas qurb(nazdeeki) ataa kare, unhe Auliya Allah 
kehte hai. 

Unke zatiye ajeeb o ghareeb karamat zaahir hoti hai. Misaal ke 
taur pat pal bhar me mashrik(east) se maghrib(west) pahoch jaana, 
paani par chalna, hawa me udna, patthar'o aur janwato se baat 
karna, bala'o ko dur karna, dur dur ke haalat unpar zaahir ho jaate 
hai. Auliya ki karamat haqiqat me unke Ambiya ke mo'jezaat hai 
jinke wo Ummati hai. Auliya ki mohabbet dono jahan ki nek 
naseebi aur Allah ki raza ka sabab hai. 

Unki barkat se Allah ta'ala makhluk ki haajat puri karta hai. 
Unki dua’ se makhluk (log) fayeda uthaate hai. Unke mazaat'o ki 
ziyarat, unke Urs me haazti se barkat haasil hoti hai. Unke wasile se 
dua karna kamyaabi hai. 

Maut ke baad murde ko sadqa, khairaat, tilawat e Qur'an e 
paak, zikr e Ilahi, dua se fayeda hota hai. Ye saati chizo ka fayeda 

pahuchta hai. Isiliye Fateha aur Gyarhwi wagerah Musalman'o me 
pehle zamane se raayij hai aur sahih hadith se ye baat saabit hai. 
Iska munkir gumrah hai. 


Allah azzawajal kaamil Imaan par zinda rakhe, aut isi par hume 


Maut de. Apne mehbub alayhissalam ki mohabbet ataa’ kare aur 
uske dushman'o se bachaaye. 


